Na temelju članka 107. stavka 9. i članka 118. stavka 2. podstavka 3. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10.-ispr., 90/11., 16/12., 86/12., 94/13., 152/14., 7/17., 68/18., 98/19 i 64/20) i članka 58. Statuta Osnovne škole Sućidar Školski odbor Osnovne škole Sućidar na svojoj sjednici održanoj dana 01. srpnja 2020. godine donosi

**PRAVILNIK O IZMJENAMA I DOPUNAMA PRAVILNIKA**

**O POSTUPKU ZAPOŠLJAVANJA TE PROCJENI I VREDNOVANJU KANDIDATA ZA ZAPOŠLJAVANJE**

**Članak 1.**

U Pravilniku o postupku zapošljavanja te procjeni i vrednovanju kandidata za zapošljavanje KLASA: 003-06/19-01/7, URBROJ: 2181-52-01-19-1 od 02. svibnja 2019.,

U članku 1. izmijenjen je naziv Škole na način da su iz naslova brisani navodnici i to radi usklađivanja sa sudskim registrom.

**Članak 2.**

Naslov iznad članka 7. mijenja se i glasi:

**''Prijava potrebe za radnikom Upravnom odjelu za prosvjetu, kulturu, tehničku kulturu i sport Splitsko-dalmatinske županije''**

Članak 7. mijenja se i glasi:

''(1) Prije raspisivanja natječaja Škola je, na propisanom obrascu, u obvezi izvršiti prijavu potrebe za radnikom Upravnom odjelu za prosvjetu, kulturu, tehničku kulturu i sport Splitsko-dalmatinske županije (u daljnjem tekstu: Upravni odjel).

(2) Nakon što Upravni odjel obavijesti Školu da u evidenciji nema odgovarajuće osobe za popunu upražnjenog radnog mjesta Škola može raspisati natječaj odnosno nakon što se Škola pisano očituje o razlozima zbog kojih nije primljena upućena osoba.''

**Članak 3.**

U članku 9. stavku 3. točki 4. mijenja se i glasi: uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona s naznakom roka izdavanja ne starije od mjesec dana NA DAN RASPISIVANJA NATJEČAJA .

**Članak 4.**

U članku 14. stavku 7. iza riječi kandidat, dodaju se riječi: ''ili ako samo jedan od prijavljenih kandidata ispunjava uvjete natječaja''.

**Članak 5.**

Naslov iznad članka 22. mijenja se i glasi:

**''Procjena i vrednovanje kandidata upućenih od Upravnog odjela''**

U članku 22. stavcima 1., 2., 4. i 5. riječi ''Ured'' u određenom padežu zamjenjuju se riječima ''Upravni odjel'' u odgovarajućem padežu.

**Članak 6.**

Ovaj Pravilnik o izmjenama i dopunama Pravilnika o postupku zapošljavanja te procjeni i vrednovanju kandidata za zapošljavanje (u daljnjem tekstu: Pravilnik) stupa na snagu dan nakon dana objave na oglasnoj ploči Škole.

Ovaj Pravilnik objavljuje se na oglasnoj ploči Škole nakon dobivene suglasnosti Upravnog odjela za prosvjetu, kulturu, tehničku kulturu i sport Splitsko-dalmatinske županije, te će se objaviti na javno dostupnoj mrežnoj stranici Škole u roku od osam (8) dana od dana stupanja na snagu.

KLASA: 012-01/20-01/1

URBROJ: 2181-52-01-20-01

Split,16. srpnja 2020.

Predsjednica Školskog odbora:

Dragana Mamić

Na ovaj Pravilnik Upravni odjel za prosvjetu, kulturu, tehničku kulturu i sport Splitsko-dalmatinskežupanijedao je suglasnost dana 10. studenoga 2020. godine, KLASA: 602\_02/20-09/0029 URBROJ: 2181/1-08-02-01/03-20-0002 u skladu s člankom 107. stavak 9. i člankom 118. stavkom 2. podstavkom 3. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10-ispr., 90/11, 16/12, 86/12, 94/13, 136/14 - RUSRH, 152/14, 7/17 i 68/18 ,98/19, 64/20).

Pravilnik je objavljen na oglasnoj ploči Škole dana 10. studenoga 2020. godine i stupio je na snagu dana 11. studenoga 2020. godine.

Ravnatelj:

mr.sc. Vlade Dragun

\_\_\_\_\_